User:Sifatmubin

আমার সম্পর্কে নিজের সম্পর্কে বলতে গেলে,আমি সিফাত,খুব সাধারন মানের একজন মানুষ, ভুল করি, ভুল স্বীকার ও করি। নিজের দুর্বলতা ঢেকে রাখতে চেস্টা করি না খুব একটা। মানুষকে পর্যবেক্ষন করতে ভালো লাগে। মাঝে মাঝে ব্যাস্ত রাস্তার পাশে দাড়িয়ে মানুষ দেখি। ব্যাস্ত মানুষ, ছুটে চলা মানুষ। জীবনের কোলাহল দেখতে ভালো লাগে।নিঝুম গভীর রাত ও ভালো লাগে।ভালো লাগে সহজ ভাবে জীবনকে উপলব্ধি করতে। একা থাকতে বেশী ভালো লাগে। মাঝে মাঝে সমুদ্রের তীরে যাই। তীর ধরে হাটি, পানিতে পা ডুবাই, বসে থাকি… সেই সময়টায় অদ্ভুত এক ঘোরের মধ্যে ডুবে থাকে মন। কবিতা পড়তে পছন্দ করি। জীবনানন্দ,রবীন্দ্রনাথ ,নির্মলেন্দু গুণ আরো অনেকেই পছন্দের তালিকায়। তবে জীবনানন্দের মায়া কাটিয়ে উঠতে পারি না।অন্যান্য রচনার মধ্যে উইলিয়াম শেক্সপিয়রের রেমিও জুলিয়েট,হ্যামলেট,আমার ভীষন প্রিয়।শেক্সপিয়রের রেমিও জুলিয়েট এর শেষ পরিণতি আমাকে অনেক কষ্ট দিয়েছে।জুলিয়েট এর পাগলপ্রায় প্রেম আমাকে বিমোহিত করেছে।আমার জুলিয়েটের সাথে কখন ও দেখা হলে তার থেকে ও শেক্সপিয়রের জুলিয়েটের মত পাগলপ্রায় প্রেম এক্সপেক্ট করব।

ফেসবুকে খুব একটা বসা হয়না। অনেক অনেক প্রিয় মানুষের মেলা এ ফেসবেুক। মাঝে মাঝে খেয়াল চাপে কিছু একটা লিখি। খুব ভাল কিছু যে লিখতে পারি তাও না। তবুও, লিখতে বসি,চ্যাট করি পড়াশোনার চাপ থেকে, চিন্তা থেকে একটু সময়ের জন্য পালিয়ে থাকার জন্য। “গীটার”আমার নেশা।এখন ও য়ে ভাল কিছু যে পারি তা না। তবুও অনেক প্রিয় একটি সঙ্গী গীটার।গীটার নিয়ে নাড়াচাড়া করতে করতেই দিনের বেশিরভাগ সময় কাটে।ঘুমুতে ভালবাসি আর কম্পিউটারের দুনিয়ায় কখন কি ঘটল সেসব নিয়েও পড়ার চেস্টা করি । চট্টগ্রাম বিশ্ববিদ্যালয়ের প্রকৌশল অনুষদের অধিভূক্ত একটি কলেজ এ বস্ত্র প্রকৌশল(TEXTILE ENGINEERING) এ স্নাতক এর ছাত্র আমি।এর আগে জাতীয় বিশ্ববিদ্যালযের অধীন এ কম্পিউটার প্রকৌশল(CSE) এ ১বছর পড়েছি।মায়ের চাকরির সুবাদে ছেলেবেলা ও কৈশরের অধিকাংশ সময় কেটেছে দক্ষিনাঞ্চলের ছোট শহর মঠবাড়িয়া ও এর আশেপাশে।ওয়াহেদাবাদ সরকারী প্রাথমিক বিদ্যালয় আমার প্রথম স্কুল।। আমার স্বপ্নের মত সুন্দর একটা স্কুল। ছোট্ট স্কুল, সামনে ঘাসভরা মাঠ, একপাশে পুকুর, ঝোপঝাড়, অনেক মনে পড়ে। এরপর শতাব্দী প্রাচীন  কে, এম লতিফ ইনিস্টিটিউট।“স্বৈরাতন্ত্র নিপাত যাক গনতন্ত্র মুক্তি পাক” এর শহীদ নুরহোসেন,তত্ত্বাবধায়ক সরকারের সাবেক প্রধান উপদেষ্টা ফখরুদ্দিন আহমেদ,স্বাধীনবাংলা ফুটবলদলের প্রথম অধিনায়ক জাকারিয়া পিন্টু,ট্রান্সপারেন্সি ইন্টান্যাশনাল বাংলাদেশ (TIB)এর সাবেক চেয়ারম্যান অধ্যাপক মোজাফফর আহমদ সহ আরো অনেক গুনিজন আমার স্কুলের প্রাক্তন ছাত্র।আমার জীবনের সবচেয়ে সুন্দর সময়গুলো এখানে কেটেছে।একটা মাঠ আছে এই স্কুলের। কত বিকেল যে মাঠে বসে বসে কাটিয়েছি তার হিসেব নেই। আমার মনন আমার প্রকৃত বেড়ে ওঠা আসলে এখানেই। এই সময়গুলো ভোলা যায় না। কলেজ ছিল মঠবারিয়া সরকারী কলেজ। অনেক মজার সময় ছিল এটাও, আর এত দ্রুত শেষ হয়ে গেল, কিছু টেরই পেলাম না। কলেজের আঙ্গিনায় আনাচে কানাচে কাটানো মজার সময়গুলো ছাড়া কিছুই মনে নেই। এই তো আমি ! আর সবার মতই সাধারন একজন। কস্ট পেলে কাদি, আনন্দে হাসি, হোচট খেলে ওঠার চেস্টা করি, হেরে গেলে আবার জেতার চেস্টা করি। এই তো ! অসাধারনের ভীড়ে খুব সাধারন একজন।